**Tekmovalni program**

/48. Teden slovenske drame/

Sreda, 28. 3., 17.00, SNG Drama Ljubljana

**Ivan Cankar: *Hlapci***

Slovensko narodno gledališče Drama Ljubljana

175 minut, z odmorom

Premiera: 23. septembra 2017

Režiser in avtor priredbe

Janez Pipan

Dramaturginja

Mojca Kranjc

Scenografka

Sanja Jurca Avcı

Kostumograf

Leo Kulaš

Skladatelj

Aldo Kumar

Oblikovalec svetlobe

Andrej Hajdinjak

Lektor

Jože Faganel

Koreograf

Sebastjan Starič

Asistent režiserja

Luka Marcen

Asistent scenografke

Tomaž Budkovič

Asistentka kostumografa

Lara Kulaš

Asistentka dramaturginje (študijsko)

Jasna Pintarič

Igrajo

Klemen Slakonja

Tadej Toš

Marko Mandić

Bojan Emeršič

Jurij Zrnec

Nina Ivanišin

Pia Zemljič

Barbara Cerar/Maša Derganc

Boris Mihalj

Urban Kuntarič

Valter Dragan

Doroteja Nadrah

Petra Govc

Aljaž Jovanović

Iva Babić

Urban Kuntarič

Gregor Podričnik

Rok Vihar

Vanja Plut

Matic Valič

Sara Dirnbek

Timon Šturbej/Timotej Novaković

Blaž Popovski

Veronika Drolc, Gorazd Logar, Matija Rozman, Vojko Zidar, Barbara Žefran

*Hlapci* so eno tistih kanonskih besedil, ki nenehno izzivajo, zastavljajo temeljna vprašanja in zahtevajo poglobljen razmislek. Cankar jih je pisal leta 1909, jih zasnoval kot politično satiro, a se je ta v tretjem dejanju sprevrgla v »tragiko«, kot je to sam označil. Čeprav ne gre za tragedijo po klasičnih merilih, pa je boleča usoda junaka učitelja Jermana, pokončnega in moralnega intelektualca, ki se mora umakniti političnemu pragmatizmu, koristoljubnemu sprenevedanju, zlorabam in manipulacijam, postavila model delovanja političnih mehanizmov, ki se pri nas v 110 letih od nastanka igre ni bistveno spremenil.  
*Hlapci* so izšli leta 1910, v hipu povzročili škandal in ogorčene odmeve, cenzura je prepovedala uprizoritev na odru. Uprizorjeni so bili šele po Cankarjevi smrti, leta 1919, najprej v Trstu, potem pa še v Zagrebu in 11. decembra v Ljubljani, na odru današnje Drame.  
Vse do danes je ta drama s pomenljivim naslovom paradigmatično besedilo, s katerim označujemo politične razmere in odnos do oblasti. V številnih interpretacijah in še številnejših citatih so posamezni deli besedila pridobili širok spekter pomenov, vse od neprizanesljive kritike narodovega značaja pa do buditeljskih, narodotvornih gesel. Posamezni dramski liki so postali sinonim za prepričanje, držo in etos ali za odsotnost in nekonsistentnost vsega tega. Cankarjeva kritična diagnoza naroda še zmeraj provocira in vsakokratna uprizoritev je tudi svojevrsten odgovor nanjo.

Četrtek, 29. 3., 17.00, Stolp Škrlovec

**Saša Pavček: *Pod snegom***

Mini teater Ljubljana

75 minut, brez odmora

Premiera:12. novembra 2017, krstna izvedba

Režiserka   
Barbara Zemljič

Dramaturginja   
Eva Mahkovic

Scenografka   
Meta Hočevar

Kostumografka   
Ana Savić Gecan

Avtor glasbe   
Miha Petric

Koreografinja   
Magdalena Rieter

Oblikovalec svetlobe   
Miha Horvat

Lektorica   
Klasja Zala Kovačič

Igrajo

Pia Zemljič

Tamara Avguštin

Matej Puc

Dramsko besedilo *Pod snegom* v trikotniku med hčerjo, njenim ljubimcem in materjo obravnava medčloveške odnose in psihološke sence vsakega posameznika. Gre za intimno zgodbo, polno strasti in ljubezni, ki človeka doleti, ne da bi se sam odločil zanjo. Dialogi v drami pa so napisani v privzdignjeni verzni obliki.

Za dramatiko Saše Pavček so značilni motivi stigem, obremenjenosti s tujci, prešuštva, odsotnosti enega od staršev. Ti motivi kažejo na pomembno vlogo družine v njenih dramah, moški liki imajo željo po tem, da bi bili povsod prvi, ženski pa po priznanju svojega dela. Njen jezik je vse kaj drugega kot običajen, včasih močno zvrstno in narečno zaznamovan, včasih privzdignjeno poetičen. Konci so povsod vsaj delno odprti.

Predstava se osredotoča na metaforičnost in ne na naturalizem. S kontrasti v scenografiji kaže na razliko med notranjim in zunanjim svetom likov, skozi telo, ples pa izraža intimne občutke krivde in sramu, ki jih pozna vsak izmed nas in so pomenljivo obogateni z zvokom, ki predstavlja enega od ključnih elementov predstave pri poudarjanju notranjih stanj. Predstava je intimen, gibalno in glasbeno podkrepljen, metaforičen prikaz človeških notranjih občutkov – tiste senčne strani, ki jo ljudje ponavadi skrivamo.

Petek, 30. 3., 20.00, PG Kranj

**Avtorski projekt: *Stenica***

Po motivih pravljične komedije *Stenica* Vladimirja Vladimiroviča Majakovskega

Koprodukcija Prešernovega gledališča Kranj in Mestnega gledališča Ptuj

130 minut, brez odmora

Premiera: 18. februarja 2017, Prešernovo gledališče Kranj

Premiera: 17. oktobra 2017, Mestno gledališče Ptuj   
   
   
Naslov izvirnika (*Клоп, Klop*)

Prevod

Tatjana Stanič

Režija

Jernej Lorenci

Koreograf in asistent režiserja

Gregor Luštek

Dramaturg

Matic Starina

Scenograf

Branko Hojnik

Kostumografka

Belinda Radulović

Skladatelj

Branko Rožman

Lektorica

Tatjana Stanič

Oblikovalca svetlobe

Jernej Lorenci in Branko Hojnik

Oblikovalec zvoka

Matej Čelik

Oblikovalec maske

Matej Pajntar

Asistentka dramaturga

Tjaša Mislej

Igrajo

Iztok Drabik Jug k. g.

Vesna Jevnikar

Nataša Keser k. g.

Maruša Majer k. g.

Darja Reichman

Blaž Setnikar

Vesna Slapar

Aljoša Ternovšek

Borut Veselko

Gregor Zorc k. g.

Kaj se je zgodilo od Majakovskega do danes? Kako se je posameznik, navadni slehernik, mali človek znašel in živel v velikih sistemih preteklosti in kako ga je vrtinec zgodovine peljal naprej, dokler ga ni izpljunil na obalah naše sodobnosti?

**Aktualizacija Majakovskega narekuje improvizacije, pisanje novih monologov, prizorov, izmišljanje situacij in iskanje poti v besedilo kolektiva. Prvi del predstave je umeščen v čas po drugi svetovni vojni, v čas skupne Jugoslavije in graditve socializma. Ta ni omejen na eno samo točko, oziroma na ozko povojno obdobje, ampak se razteza vse do razpada konec osemdesetih. Časovni preskok za 50 let in znajdemo se v sodobnosti oziroma bližnji prihodnosti.**

Toda za sobivanje v družbi je vedno ključen odnos med posameznikom in kolektivom. Kako je bilo s posameznikom in svobodo pred 50-imi leti? In danes? Tako v socializmu kot kapitalizmu je posameznikova svoboda omejena. Kaj je včasih povezovalo kolektiv in kaj nas danes? Skupne ideje in solidarnost ali vsiljiva ideologija, ubogljivost in strah pred avtoritetami? V sodobnem potrošniškem kapitalizmu je na pohodu ekstremni individualizem, a je posameznik izjemno omejen, podvržen ekonomiji prostega trga, včasih se zdi izgubljen. Povezujejo nas potrošniške navade, pop kultura ter ob vzponu ksenofobije in desnih politikov tudi strah pred sovražnikom, pred tujim in drugačnim.

Ponorčujmo se iz človeške slabosti in družbene distopičnosti. Hkrati pa preizprašajmo vrednote, iščimo utopijo in povezovanje.

Sobota, 31. 3., 19.30, SNG Drama Ljubljana

**Dušan Jovanović: *Zid, jezero***

Slovensko narodno gledališče Drama Ljubljana

75 minut, brez odmora

Premiera:  7. oktobra 2017

Režiser

Miloš Lolić

Dramaturginja

Darja Dominkuš

Scenografka

Jasmina Holbus

Kostumografka

Sara Smrajc Žnidarčič

Lektorica

Tatjana Stanič

Oblikovalec svetlobe

Aleš Vrhovec

Igrajo

Polona Juh

Saša Mihelčič

Branko Šturbej

Saša Tabaković

Jovanovićeva »celovečerna enodejanka«, prvič uprizorjena v Drami leta 1989, je nenavadno, silovito besedilo na meji več žanrov, ki gledalca dobesedno posrka v svet svojih skrivnosti. Dogajanje je postavljeno v dnevno sobo, ki sta jo zakonca Rudi in Lidija že davno pregradila z zidom, zdaj pa vsak svojemu obiskovalcu pripovedujeta o dramatičnih dogodkih izpred štirinajstih let, ki so usodno zarezali v njuno življenje in ga za vselej spremenili. Pred štirinajstimi leti je namreč zgorela sosednja vila, v kateri je s svojo družino živel boemski slikar s precej nekonvencionalnim pojmovanjem svobodne ljubezni in odprtega zakona. Požar je povezan z zločinom, celo umorom otrok, dogodki niso bili nikoli povsem pojasnjeni. Zakonca, ki sta bila samo pasivni priči dramatičnemu dogajanju v soseščini, pa sta se zapletla v vrtinec strasti, ljubosumja, zamer in novih spoznanj, ki je oba pripeljal v svojevrstno norost. Jovanović v svoji psihodrami tako kombinira konverzacijsko igro z elementi napete kriminalke in erotične melodrame. Rudi in Lidija po svoje interpretirata pretekle dogodke, »različnost« njunih pogledov pogosto učinkuje naravnost komično. Gledalci namreč spremljamo paralelno pripoved skozi dvojno optiko. V zabavnih razkorakih prepoznavamo tipiko nekega krhajočega se razmerja, a gre pri Jovanoviću za usodnejše stvari; za ljubezen, seksualnost, norost, obsesije in ne nazadnje za postopno ugašanje strasti, s katerim počasi ugaša tudi življenje.   
Krstna uprizoritev v Drami v sezoni 1988/89 se je zapisala v gledališki spomin kot izjemno, močno doživetje. Sugestivne igralske stvaritve Milene Zupančič, Radka Poliča, Polone Vetrih in Aleša Valiča so skozi skrivnostno intimno zgodbo podale univerzalno podobo razdiralnih človeških strasti, ki vodijo v osamljenost, izolacijo in ne nazadnje v smrt. Ponovno branje besedila pa je pokazalo, da se v letih od svojega nastanka ni prav nič postaralo in da še zmeraj fascinira s svojo intenzivno dramsko pisavo, še posebej pa z lucidno analizo »zidov«, s katerimi se vse pogosteje obdajamo in ki so danes še bolj boleče aktualni kot v času nastanka igre.

Torek, 3. 4., 20.00, PG Kranj

**Ustvarjalci predstave: *Človek, ki je gledal svet***

Slovensko mladinsko gledališče

120 min, brez odmora

Premiera: 22. januarja 2017

Režiser   
Žiga Divjak   
   
Dramaturginja   
Katarina Morano   
   
Scenografka   
Tina Mohorović   
   
Kostumografka   
Tina Pavlović   
   
Avtor glasbe   
Beno Gec   
   
Lektorica   
Mateja Dermelj   
   
Oblikovalec svetlobe   
David Orešič   
   
Oblikovalca zvoka   
Beno Gec   
Marijan Sajovic   
   
Avtor videa in oblikovalec diaprojekcij   
Domen Martinčič   
 

Igrajo

Sara Dirnbek

Ivan Godnič

Anja Novak  
Gregor Prah

Katarina Stegnar

Matija Vastl

»Ko človek počasi umira in je pred tem dolgo bolan, je najbolj grozno to, da je vsak dan čisto malo slabše, tako malo, da tega niti ne opaziš. Morda celo pomisliš, da mu gre na bolje. Nato se spomniš: pred tednom je lahko sam vstal, zdaj pa se lahko samo še obrne. Potem na to pozabiš in čez čas z grozo presenečen opaziš, da se niti obrniti ne more več, da s težavo dvigne glavo. Takrat prvič sprevidiš neizbežno. Enako je s koncem sveta.« Jakov Druskin

*Človek, ki je gledal svet* je avtorski projekt, ki za osnovo jemlje občutek, da konec sveta ni samo apokalipsa, ki tam nekje čaka, da se bo zgodila, ampak je vseprisoten v mikrokozmosih ljudi, družin, posameznikov brez glasu in mesta v svetu, ki se premika tako hitro, da praktično že miruje. Občutek, da se pelješ po dolgi dolgi cesti z avtomobilom, ki mu zmanjkuje goriva, avto vozi, goriva ni, cilja ni, postajališča ni. Avto pa kar pelje in pelje. Še malo potrpimo pa bo bolje. Še malo, še malo pa bo bolje. Pa je apokalipsa resnično stvar prihodnosti?

Petek, 6. 4., 20.00, PG Kranj

**Gregor Strniša: *Ljudožerci***

Drama SNG Maribor

160 minut, z odmorom

Premiera: 12. maja 2017

Režiser

[Ivica Buljan](http://www.sng-mb.si/reziserji-drama/ivica-buljan/)

Dramaturginja

Diana Koloini

Scenograf

Aleksandar Denić

Kostumografka

 Ana Savić Gecan

Skladatelj

Mitja Vrhovnik Smrekar

Koreografinja

Tanja Zgonc

Oblikovalec videa

Toni Soprano

Oblikovanje svetlobe

sonda4

Lektorica

Metka Damjan

Asistent režiserja

Robert Waltl

Asistent scenografa

Danilo Mlađenović

Igrajo

[Jurij Drevenšek](http://www.sng-mb.si/igralski-ansambel/jurij-drevensek/)[Peter Boštjančič](http://www.sng-mb.si/gostujoci-igralci/peter-bostjancic/)[Miloš Battelino](http://www.sng-mb.si/igralski-ansambel/milos-battelino/)[Vladimir Vlaškalić](http://www.sng-mb.si/igralski-ansambel/vladimir-vlaskalic/)[Alojz Svete](http://www.sng-mb.si/gostujoci-igralci/alojz-svete/)[Ksenija Mišič](http://www.sng-mb.si/igralski-ansambel/ksenija-misic/)[Mateja Pucko](http://www.sng-mb.si/igralski-ansambel/mateja-pucko/)[Nika Rozman](http://www.sng-mb.si/igralski-ansambel/nika-rozman/)[Ana Urbanc](http://www.sng-mb.si/igralski-ansambel/ana-urbanc/)[Viktor Meglič](http://www.sng-mb.si/igralski-ansambel/viktor-meglic/)[Irena Varga](http://www.sng-mb.si/igralski-ansambel/irena-varga/)[Kristijan Ostanek](http://www.sng-mb.si/igralski-ansambel/kristijan-ostanek/)[Mirjana Šajinović](http://www.sng-mb.si/igralski-ansambel/mirjana-sajinovic/)[Eva Kraš](http://www.sng-mb.si/igralski-ansambel/eva-kras/)[Matevž Biber](http://www.sng-mb.si/igralski-ansambel/matevz-biber/)[Jurij Drevenšek](http://www.sng-mb.si/igralski-ansambel/jurij-drevensek/)

Ljudožerci so verzna drama enega najbolj samosvojih in izpovedno najmočnejših slovenskih pesnikov in dramatikov Gregorja Strniše (1930–1987). Sredi vojne vihre si revna družina, ki je na begu zaradi kanibalizma, poišče skrivališče in bivališče v zapuščeni kapeli. V božjem hramu jih sprejme duh nekdanjega priorja, ki beguncem odstopi samostansko kapelo "za miren dom, spokojno spanje" z željo, da ne hodijo v kripto in da pustijo mrtvim njihov mir. A oče Pajot, mesar, ritual bogoslužja blasfemično zamenja za ritual služenja lačnim želodcem oz. egoističnemu služenju sebi. V priročno skriti kripti si uredi delavnico in tukaj z izgovorom, da je pač treba preživeti, pobija, kolje, razkosava, melje, prodaja in kupčuje s človeškim mesom. Dva groteskno-komična klovna, skoraj gluhi Pajot in njegov pajdaš, napol slepi kuhar Falac, se ujameta v peklenski mehanizem ubijanja, ki jim s porogljivo kanibalsko logiko omogoča preživetje. Ples ironizirane ljudožerske klovnade, kjer plesalce za roke (in za vrat) držijo potrebe polnih trebuhov, izdaj, laži, mesenega poželenja in grabežljivosti, konča Smrt s svojim rekviemom: "Kar ste gledali, bi lahko bilo. / Morda je bilo. / A eno drži kot kamenkost: / na moj ples boste vsi prišli nekoč."

S Strniševim izbrušenim jezikom še kako aktualne moralitete, ki spaja poezijo in plebejsko komičnost, obešenjaški humor z groteskno-egoističnim zlorabljanjem sočloveka, se je soočil uveljavljeni režiser in umetniški vodja Hrvaškega narodnega gledališča v Zagrebu Ivica Buljan.